open-index/open-wikipedia-markdown huggingface dataset:
Lohjan Liikenne

**Oy Lohjan Liikenne Ab** oli suomalainen linja-autoyhtiö, joka toimi Lohjan ja Länsi-Uudenmaan alueella. Yhtiö perustettiin vuonna 1935, mutta Arne Andersson oli aloittanut linja-autoliikenteen Lohjan ja Helsingin välillä 1920-luvulla.

## Historia

Linja-autoliikenteen alku Lohjan seudulla ajoittuu 1920-luvulle. Arne Andersson aloitti liikennöinnin postin ja pakettien jakelulla ja siirtyi myöhemmin linja-autoliikenteeseen. Hänen ensimmäinen vuoronsa Helsingistä Lohjalle ajettiin 13. maaliskuuta 1929.

Vuonna 1935 perustettiin Oy Lohjan Liikenne Ab Anderssonin, August Hongiston ja Sigurd Wikströmin toimesta. Hongiston kuoleman jälkeen osake-enemmistö siirtyi Anderssonin perheelle.

1930-luvulla yhtiö kasvoi nopeasti. Toiminta kattoi reittejä Lohjan sisällä sekä yhteyksiä Helsinkiin, Inkooseen, Hankoon ja muihin Uudenmaan kohteisiin. Sodan jälkeen yhtiö laajensi toimintaansa ostamalla pienempiä liikennöitsijöitä. 1950- ja 1960-luvuilla se oli merkittävä alueellinen toimija ja työllistäjä.

Perustaja Arne Andersson toimi 1967 saakka toimitusjohtajana ja 1973 kuolemaansa saakka hallituksen puheenjohtajana. Hänen jälkeensä yhtiötä johti vävy Lauri Leikola vuoteen 1983 saakka. Hallituksessa 1970-luvulle saakka toimi Sigurd Wikström.

Yhtiö siirtyi vuonna 1983 uudelle omistajalle, Espoon Auto / Tarmo Laine Oy. Myöhemmin vuonna 1995 Pohjolan Liikenne osti yrityksen eikä nimeä Lohjan Liikenne enää käytetty. 

## Lähteet

* Yrittämistä ja selviytymistä – Lohjan Liikenteen historiikki

## Aiheesta muualla

* www.lohjanliikenne.fi
Frans Fredrik Ruotsalo

**Frans Fredrik Ruotsalo**, sukunimi vuoteen 1906 *Burman* (15. marraskuuta 1855 Raahe - 28. maaliskuuta 1944) oli suomalainen Oulussa vaikuttanut kauppias ja urheiluvaikuttaja.

Raahessa merimiehen poikana syntynyt Ruotsalo meni Raahen ala-alkeiskouluun oppilaaksi vuonna 1865. Koulun käytyään hän jatkoi opintojaan vielä pari lukukautta yksityisopetuksessa. Ruotsalo meni 1870 juoksupojaksi raahelaisen kauppiaan ja laivanvarustajan Zachris Durchmanin palvelukseen ja oli sittemmin puotipoikana ja liikkeenhoitajana. Kahdeksan vuoden palveluksen jälkeen hän sai paikan Durchmanin kauppahuoneen liikkeenhoitajana. Kun Raahessa Ruonaojan suussa sijainneen J. S. Lundbergin höyrymyllyn tuotteitten myyntiä laajennettiin 1878 Ouluun, oli Ruotsalo myllyn jauhokaupan hoitajana Oulussa vuoteen 1903 saakka. Hän perusti sitten oman viljakauppaliikkeen, joka ensimmäisen maailmansodan aikana joutui lopettamaan toimintansa 1916 viljan saannin ulkomailta käytyä vaikeaksi.

Ruotsalo kuului Oulun kaupunginvaltuustoon ja oli taksoituslautakunnan puheenjohtajana ja köyhäinhoitolautakunnan esimiehenä sekä piirimiehenä. Hän kuului kirkkovaltuustoon, Säästöpankki Sammon isännistöön, Limingan kansanopiston johtokuntaan ja Oulun läänin raittiuspiirin johtokuntaan sekä toimi pitkät ajat kansanvalistusseuran asiamiehenä. Kun Oulun hiihtoja ryhdyttiin järjestämään, Ruotsalo oli mukana hiihtojen toimihenkilönä ja järjestäjänä. Hän oli Oulun hiihtojen alkusanojen lausujana yhdessä kirjailija Teuvo Pakkalan kanssa. Ruotsalo kuului vuosikymmeniä Oulun Hiihtoseuran johtokuntaan ja oli seuran kunniajäsen. Hän oli myös Oulun Uimaseuran toimivana jäsenenä ja rahastonhoitajana pitkän aikaa. Ruotsalo hoiti Oulun hätäaputoimikunnan sekä Karjalan pakolaisten varastoja. 

Ruotsalo oli yhdessä hiihtäjä Juho Ritolan kanssa Oulun hiihtojen 50-vuotisjuhlahiihdoissa 1939 kunniavieraana.

Ruotsalon harrastuksiin kuului retkeily, hiihto, pyöräily ja uinti. Hän osallistui kokoomuspuolueen toimintaan ja oli Oulussa ilmestyneen *[[Kaiku (lehti)|Kaiku]]*-lehden avustaja, asiamies ja tilintarkastaja.

Maaliskuussa 1944 kuollut Frans Fredrik Ruotsalo on haudattu Oulun hautausmaalle.

## Lähteet
Eduards Tralmaks

**Eduards Tralmaks** (s. 17. helmikuuta 1997 Riika, Latvia) on latvialainen jääkiekkoilija, pelipaikaltaan hyökkääjä. Tralmaks edusti kaudella 2024–2025 Tšekin Extraligassa pelaavaa Rytíři Kladnoa. Hänellä on sopimus tulevasta kaudesta 2025–2026 NHL-joukkue Detroit Red Wingsin kanssa.

Tralmaksin kasvattajaseura on HS Riika. Hän siirtyi juniorina Pohjois-Amerikkaan ja pelasi USHL-joukkue Chicago Steelissä ja Mainen yliopistossa. Hän on myös pelannut AHL-joukkue Providence Bruinsissa ja ECHL-joukkue Maine Marinersissa. Kaudeksi 2023–2024 Tralmaks palasi Eurooppaan tšekkiläiseen Rytíři Kladnoon.

Tralmaks on pelannut 100 Tšekin Extraligan ottelua. Näissä otteluissa hän on tehnyt 44 maalia ja 39 syöttöä eli yhteensä 83 tehopistettä. Tralmaks on pelannut neljä Tšekin Extraligan karsintasarjan ottelua. Näissä otteluissa hän on tehnyt kolme maalia ja kaksi syöttöä eli yhteensä viisi tehopistettä. Tralmaks kuului Latvian joukkueeseen Tšekin MM-kilpailuissa 2024. Uran tilastot päivitetty 22. maaliskuuta 2025.

## Lähteet
Maarit Alasuutari

**Anja Maarit Helena Alasuutari** (o.s. **Pärssinen**, s. 8. huhtikuuta 1957 Tuupovaara) on Jyväskylän yliopiston varhaiskasvatustieteen professori, joka on tutkinut muun muassa varhaiskasvatuspolitiikkaa ja alan palvelujärjestelmän muutoksia yhdenvertaisuuden kannalta.

Alasuutari kirjoitti ylioppilaaksi Joensuun Keskustan lukiossa 1977 ja väitteli psykologian tohtoriksi Tampereen yliopistossa 2003. Hänen väitöskirjansa nimike on *Kuka lasta kasvattaa? : vanhemmuuden ja yhteiskunnallisen kasvatuksen suhde vanhempien puheessa*. Jyväskylän yliopiston varhaiskasvatustieteen professorina Alasuutari on työskennellyt vuodesta 2015.

Maarit Alasuutarin puoliso on Tampereen yliopiston sosiologian professori emeritus Pertti Alasuutari.

## Teoksia
* 
* 

## Lähteet
A-102

**A-102** (myös **SA-7**) oli Nasan Apollo-ohjelman Saturn I -raketin koelento, jossa testattiin kantoraketin ja avaruusaluksen yhteensopivuutta sekä pelastustornin toimivuutta. Rakettiin oli asennettu Apollo-komento- ja huoltomoduulin koekappale.

## Lähteet

## Aiheesta muualla

* Results of The Seventh Saturn I Launch Vehicle Test Flight SA-7
David Skrbina

**David Skrbina** (s. 1969) on yhdysvaltalainen tutkija, joka on julkaissut kirjoja ja tieteellisiä artikkeleita muun muassa teknologian ja ympäristöetiikan filosofisista kysymyksistä. Hän opetti Michiganin yliopistossa 2003–2018 ja on ollut Helsingin yliopistossa vierailevana tutkijana 2020–2025.

Skrbinan epäillään olevan nimen Thomas Dalton takana. Dalton on tunnettu antisemitisti, jonka henkilöllisyyttä ei ole tiedetty, mutta nimeä on pidetty peitenimenä. Aihe on saanut julkisuutta, kun antirasismiin keskittyvä yhdysvaltalainen järjestö Southern Poverty Law Center (SPLC) julkaisi asiasta artikkelin, jossa Daltonia ja Skrbinaa väitetään samaksi henkilöksi.

Skrbina on suorittanut vuonna 2001 filosofian tohtorin tutkinnon Bathin yliopistossa.

## Lähteet

## Aiheesta muualla
* 
*
Angelyne

**Angelyne** (oik. **Ronia Tamar Goldberg**, 2. lokakuuta 1950) on amerikkalainen laulaja, näyttelijä, mediapersoona ja malli, joka nousi julkisuuteen vuonna 1984 Los Angelesin ja sen lähialueiden tienvarsimainoksista. Mainostauluissa oli vain yksi sana, "Angelyne", sekä kuva hänestä poseeraamassa viettelevästi. Tämä herätti paikallisten tiedotusvälineiden huomion, ja pian hän sai useita tarjouksia elokuvarooleista, lehtihaastatteluista ja televisioesiintymisistä.

Hänen tunnetuin tavaramerkkinsä on vaaleanpunainen Corvette. Angelynen tienvarsimainokset ovat esiintyneet useissa elokuvissa ja televisiosarjoissa, kuten Konnankoukkuja kahdelle -sarjan alkuteksteissä sekä elokuvassa Get Shorty – Hyvä pätkä. Niitä on myös parodioitu sarjoissa The Simpsons, Futurama ja BoJack Horseman. 

Vuonna 1978 hän liittyi silloisen poikaystävänsä punkrock-yhtyeeseen Baby Blueen, joka esiintyi Los Angelesin klubeilla, mutta ei koskaan saavuttanut taloudellista menestystä. Vuonna 1982 hän julkaisi omaa nimeään kantavan debyyttialbuminsa, ja osana sen markkinointia hänen ensimmäiset julisteensa alkoivat ilmestyä. Helmikuussa 1984 käynnistetyn laajan tienvarsimainoskampanjan jälkeen hän alkoi työstää toista albumiaan. *Driven to Fantasy* julkaistiin vuonna 1986. Tämän jälkeen Angelyne esiintyi pienissä rooleissa elokuvissa, kuten *[[Neljännen asteen seksiseikkailut]]* (1988), *Dangerous Love* (1988) ja *Homer and Eddie* (1989).

Vuoteen 1995 mennessä Angelydellä oli yli 200 tienvarsimainosta Los Angelesissa. Angelyne tunnettiin siitä, että hän salasi oikean nimensä, ikänsä ja henkilöllisyytensä, jotka tulivat julkisuuteen vasta vuonna 2017.
## Lähteet
Marmorikäärmeenpää

**Marmorikäärmeenpää** (*Parachanna obscura*) on käärmeenpäihin kuuluva kalalaji. Lajia tavataan makeista vesistä trooppisesta Afrikasta.

## Koko ja ulkonäkö
Marmorikäärmenpää voi kasvaa suurimillaan noin 50 cm pitkäksi. Ruumiinrakenteeltaan laji on pitkänomainen ja litistyy pyrstöä kohden. Pää on pitkä ja litteähkö. Pyrstöevä on pyöreähkö. Marmorikäärmeenpään selkä on musta tai tummanruskea. Kyljet ovat ruskehtavat niissö on useita mustia laikkuja. Päässä on musta juova. Kalan väritys tummenee usein lisääntymisaikana.

## Levinneisyys ja elintavat
Marmorikäärmeenpäätä tavataan Senegalista Kongon demokraattiseen tasavaltaan ulottuvalta alueelta ja lisäksi Sudanista Etiopiaan. Lajin elinympäristöä ovat monenetyyppiset makeanveden ympäristöt, esimerkiksi joet, järvet, suot ja tulvatasangot. Se viihtyy kasvillisuuden joukossa hitaasti virtaavissa vesissä. Kalan ravintoa ovat pienet kalat, äyräiset ja hyönteiset. Marmorikäärmeenpää kutee ympärivuotisesti, mutta lisääntymiskauden huippu on tulvien aikana.

Marmorikäärmeenpää on hyvä ruokakala ja sellaisena levinneisyysalueellaan myös kaupallisesti merkittävä.

## Lähteet
Sjuntorp

**Sjuntorp** on taajama Trollhättanin kunnassa Länsi-Götanmaan läänissä samannimisessä historiallisessa maakunnassa Ruotsissa. Taajamassa oli 2&nbsp;218 asukasta vuoden 2023 lopussa.

## Lähteet

## Aiheesta muualla
Merja Anis

**Merja Irmeli Anis** (o.s. **Loponen**, s. 30. joulukuuta 1959 Mynämäki) on Turun yliopiston sosiaalityön professori, jonka erityistä osaamisaluetta on lapsiperhesosiaalityö, lastensuojelu, maahanmuutto ja monikulttuurisuus.

Anis kirjoitti ylioppilaaksi Mynämäen lukiossa 1978 ja väitteli valtiotieteiden tohtoriksi Turun yliopistossa 2008. Hänen väitöskirjansa nimike on *Sosiaalityö ja maahanmuuttajat : lastensuojelun ammattilaisten ja asiakkaiden vuorovaikutus ja tulkinnat*. Työurallaan Anis on toiminut Varsinais-Suomen sosiaalialan osaamiskeskuksen toimitusjohtajana 2007–2013 ja vuodesta 2015 lähtien Turun yliopiston sosiaalityön professorina.

## Lähteet
Rantajärvi (Suomussalmi)

**Rantajärvi** on ahojen ja vaarojen reunustama järvi Suomussalmella Kainuussa. Suomussalmen kaakkoisosassa sijaitsevan järven pinta-ala on noin 1,05 neliökilometriä. Etäisyys Kajaanista on 112 kilometriä itäkoilliseen.

## Maantiede
Rantajärven muotoja määrittävät länsirannan Kotaniemi ja itärannan Saapasniemi. Edellisen pohjoispuolella sijaitsee Kevätinlahti ja jälkimmäisen eteläpuolella Kotilahti. Järven ulottuvuus Kevätinlahden pohjukasta Kotilahden perukkaan on noin 2,2 kilometriä. Noin kymmenesosa Rantajärvestä on vähintään yhdeksän metriä syvä. Syvin kohta, runsaat 13 metriä, sijaitsee järven pohjoisosassa.

Rantajärven saariluku on kolme. Saarista kaksi on alle aarin laajuisia luotoja. Yhden pinta-ala on yli aarin. Saarten yhteenlaskettu pinta-ala on noin 16 aaria. Rantajärven rantamailla ei ole asutusta. Järven pohjoispuolitse kulkee maantie 19311.

Rantajärven tulouoma on Saapaskoski, jota pitkin järven koillispuolisen Saarijärven (200,0 metriä mpy) vedet virtaavat. Lasku-uoma on Kaihlasalmi, joka vie lounaaseen Takajärveen (197,0 metriä mpy).

Rantajärven vesitilavuus on 4&nbsp;687&nbsp;000 kuutiometriä.

Rantajärvi (59.631.1.009) kuuluu Takajärven–Saarijärven alueeseen (59.631), joka on kolmannen jakovaiheen vesistö Oulujoen vesistössä (59). Toinen jakovaihe on Ylä-Vuokin alue (59.63) ja ensimmäinen jakovaihe on Vuokkijärven reitin valuma-alue (59.6). Rantajärvi on toiseksi laajin valuma-alueensa 16:sta vähintään hehtaarin laajuisesta järvestä.

## Lähteet
Les Échos

**Les Échos** voi tarkoittaa seuraavia:

* *[[Les Échos (malilainen lehti)|Les Échos]]*, malilainen sanomalehti
* *[[Les Échos (ranskalainen lehti)|Les Échos]]*, ranskalainen sanomalehti
Anastase Murekezi

**Anastase Murekezi** (s. 1952)  on ruandalainen  poliitikko. Hän oli Ruandan pääministeri 2014–2017, ja sitä ennen työministeri vuodesta 2008.

Murekezi on opiskellut agronomiksi Belgiassa.

## Lähteet
Stuttgarter Nachrichten

**Stuttgarter Nachrichten** on Saksan Stuttgartissa päivittäin ilmestyvä alueellinen sanomalehti. Se on perustettu vuonna 1946.
## Lähteet

## Aiheesta muualla
* Lehden verkkosivut
Berliner Morgenpost

**Berliner Morgenpost** on Saksan Berliinissä päivittäin ilmestyvä sanomalehti, joka on perustettu vuonna 1898. Se on linjaltaan konservatiivinen.
## Lähteet

## Aiheesta muualla
Les Échos (ranskalainen lehti)

**Les Échos** on ranskalainen vuonna 1908 perustettu sanomalehti, joka keskittyy talouteen ja liike-elämään. Se ilmestyy viisi kertaa viikossa ja kuuluu LVMH-konserniin.
## Lähteet

## Aiheesta muualla
* Lehden verkkosivut
Badische Zeitung

**Badische Zeitung** on Saksan Freiburg im Breisgaussa kuudesti viikossa ilmestyvä sanomalehti, joka on perustettu vuonna 1946. Linjaltaan se on kristillinen.
## Lähteet

## Aiheesta muualla
* Lehden verkkosivut
Zsuzsanna Szelényi

**Zsuzsanna Szelényi** (s. 1966) on unkarilainen poliitikko ja kansainvälisten suhteiden tutkija.

Szelényi aktivoitui poliittisesti vuonna 1988 puolustaessaan siirtymistä demokratiaan Unkarin kommunistisen järjestelmän loppuaikoina. Hän teki tällöin yhteistyötä Viktor Orbánin kanssa. Szelényi valittiin Unkarin parlamentin jäseneksi vuonna 1990 Fideszin edustajana. Hän valmistui Budapestin yliopistosta, Budapesti Corvinus Egyetemistä ja Tuftsin yliopiston Fletcher School of Law and Diplomacysta. Szelényi lähti politiikasta vuonna 1994 ja palveli viidentoista vuoden ajan Euroopan neuvostoa neuvonantajana. Hän oli myös kansainvälisten järjestöjen konsultanttina Keski-Euroopan ja Pohjois-Afrikan maissa. Szelényi palasi Unkarin politiikkaan Yhdessä-puolueen jäsenenä vuonna 2012. Hän istui parlamentin jäsenenä vuosina 2014–2018.  

Szelényi on Central European Universityn Demokratiainstituutin johtamisen akatemian perustajajohtaja. Hän on toiminut tutkijana myös Robert Bosch -akatemiassa ja Institut für die Wissenschaften vom Menschenissä. Hän on tutkinut polarisaatiota ja autokratisaatiota uhkina demokratialle Euroopan unionin tulevaisuuden viitekehyksessä. Szelényi on katsonut Unkarin parlamentin muodostuneen kulissiksi käytännön yksipuoluejärjestelmälle. *[[Foreign Affairs]]in* vuoden 2023 parhaiden kirjojen listaan valittiin Szelényin julkaisu *Tainted Democracy, Viktor Orbán and the Subversion of Hungary*.

## Lähteet
Wirtschaftswoche

**Wirtschaftswoche** (saks., ’talousviikko’) on saksalainen talousaiheinen viikkolehti, joka on perustettu vuonna 1926. Se ilmesty perjantaisin.
## Lähteet

## Aiheesta muualla
* Lehden verkkosivut
Welt am Sonntag

**Welt am Sonntag** on saksalainen sunnuntaisin ilmestyvä uutisviikkolehti. Se perustettiin alun perin *[[Die Welt]]* -lehden sunnuntaipainokseksi.
## Lähteet

## Aiheesta muualla
* Lehden verkkosivut
Artur Atarah

**Artur Atarah** (s. 6. helmikuuta 2005) on suomalainen jalkapalloilija, joka pelaa hyökkääjänä Veikkausliigan Gnistanissa.

## Seurajoukkueet
Atarah aloitti ammattilaisuransa  EIF:ssä.Hän teki Ykkösessä debyyttinsä miesten peleissä.

Atarah allekirjoitti sopimuksen SJK:n organisaation kanssa 7. elokuuta 2023.

Atarah jätti SJK:n maaliskuussa 2025 ja teki sopimuksen Veikkausliigan IF Gnistanin kanssa.

## Lähteet
Bálint Magyar

**Bálint Magyar** (s. 15. marraskuuta 1952) on unkarilainen poliitikko. Hän edusti liberaalia Vapaiden demokraattien liittoa. Poliittisen uransa jälkeen hän on työskennellyt tutkijana ja kirjoittajana.

Magyar sai Budapestin yliopistosta maisterin arvon sosiologiassa ja historiassa. Hän sai sieltä tohtorin arvon poliittisessa taloudessa vuonna 1980. Magyar aloitti poliittisen toimintansa kommunismin vastaisen toisinajattelijaliikkeen aktivistina. Hän toimi Vapaiden demokraattien liitossa sen perustamisesta lähtien ja istui Unkarin parlamentissa vuosina 1990–2010. Hän oli Unkarin opetusministeri vuosina 1996–1998 ja 2002–2006. Magyar oli Vapaiden demokraattien liiton puheenjohtaja vuosina 1998–2000 ja toimi samalla Liberal Internationalin varapuheenjohtajana.

Magyar on toiminut tutkijana muun muassa Budapestin taloudellisen tutkimuksen instituutissa vuosina 2010–2020 ja Central European Universityn Demokratiainstituutissa vuodesta 2020. Hän on julkaissut ja toimittanut monia kirjoja kommunististen järjestelmien kaatumisen jälkeen muodostuneista mafiavaltioista.

## Lähteet
Nummen kasvatuslaitos

**Nummen kasvatuslaitos** oli Nummen pitäjän Tavolan kylään vuonna 1900 perustettu kasvatuslaitos. Kasvatuslaitos, jonka nimi muuttui myöhemmin Tavolan koulukodiksi oli toiminnassa vuoteen 1950 asti.

## Historia
Suomeen alettiin perustamaan kasvatuslaitoksia vuoden 1889 lain mukaisesti. Rikoslaki velvoitti tuolloin määräämään 7-14 vuotiaita lapsia kasvatuslaitoksiin. Kasvatuslaitoksista ensimmäinen perustettiin Tuusulan Koivulaan vuonna 1891.

Vuonna 1900 Helsingin kaupunki vuokrasi Tavolasta tilan paikalliselta maanviljelijältä, johon Nummen kasvatuslaitos perustettiin. Kasvatuslaitoksen yhteydessä toimi myös koulu, jossa oli vuoteen 1922 mennessä yhteensä 236 oppilasta. Suurin osa oppilaista asui koulukodin ympäristön perheissä sijoituksessa. Vuodesta 1922 lähtien koululaiseet pääsivät jatkoammattikoulutukseen Ryttylään. Nummen kasvatuslaitos oli suomenkielinen ja laitoksen oppilasasuntolassa oli 15 sijaa.

Vuonna 1926 kasvatuslaitoksen nimi muuttui Nummen koulukodiksi. Koulukodin ohjelmassa oli sekä niinsanottua henkistä ravintoa, että myös liikuntaa. Koulukoti oli toiminnassa vuoteen 1950 asti, jonka jälkeen asukkaat siirrettiin Ryttylän koulukotiin.

## Lähteet
Hope Africa University

**Hope Africa University** (, lyhennys **HAU** tai UEA) on Burundissa toimiva pienehkö englanninkielinen yksityinen kristitty yliopisto. Sen perusti vuonna 2000 pastori, tohtori Elie A. Buconyori yhteistyössä yhdysvaltalaisen vapaan metodistikirkon () piispan, tohtori Gerald Batesin (Indianapolis, Yhdysvallat) kanssa. Yliopisto sai alkunsa Nairobissa Keniassa. Joulukuussa 2003 yliopisto siirtyi Bujumburaan, ja opetus alkoi helmikuussa 2004. 

Yliopiston pääkampukset sijaitsevat Bujumburan Ngagarassa. Helmikuussa 2012 uusi kampus avattiin Burundin nykyiseen pääkaupunkiin, maan keskiosassa sijaitsevaan Gitegaan. Yliopisto muodostaa oman vapaan metodistikirkon seurakunnan.

Hope Africa University on pienehkö yliopisto; opiskelijoita on noin 1&nbsp;900. Suuri osa koulutusohjelmista antaa alempaan korkeakoulututkintoon tähtäävää yliopisto-opetusta, osassa voi opiskella maisteriksi, lääketieteen ja hammaslääketieteessä mahdollisesti tohtoriksi saakka (epäselvä, tarkoittiko tämä MD- vai PhD-tutkintoa). 

Yliopistoon kuuluu viisi tiedekuntaa:
* Humanististen tieteiden ja luonnontieteiden tiedekunta (Faculty of Arts and Sciences)
* Kasvatustueteiden tiedekunta (Faculty of Sciences of Education)
* Ammattiopintojen ja taloustieteen tiedekunta (Faculty of Professional Studies and Economics)
* Terveystieteiden ja lääketieteen tiedekunta (Faculty of Health Sciences and Medical Skills)
* Teknillinen tiedekunta (Faculty of Engineering and of Technology)

Toisen lähteen mukaan terveystieteiden ja lääketieteen tiedekunnat olisivat kaksi erillistä tiedekuntaa.

## Lähteet

## Aiheesta muualla
* Yliopiston toinen sivusto  (hopeafricauniversity.org)
Liisa Roberts

**Liisa Roberts** (s. 1969 Pariisi, Ranska) on amerikansuomalainen taiteilija.

Roberts tunnetaan erityisesti yhteisöllisestä teoksestaan *VYBORG: a town library in Viipuri* (2001–). Teos on saanut inspiraationsa Alvar Aallon suunnitteleman Viipurin kirjaston peruskorjauksesta, joka käynnistyi vuonna 1991. Kirjasto rakennettiin Suomen hallinnon alaisuudessa ja kärsi suuria vaurioita toisen maailmansodan aikana. Robertsin projekti sai lähtökohtansa kirjaston restauroinnista, joka käynnistyi Neuvostoliiton romahduksen jälkeen Venäjän ja Suomen yhteistyönä. Työskennellen kuuden paikallisen teini-ikäisen tytön sekä eri alojen asiantuntijoiden kanssa Roberts kehitti ohjelman, joka sisälsi narratiivisia näyttelyitä, esityksiä, julkaisuja ja televisiolähetyksiä. Näiden kautta kirjaston restaurointi toimi lähtökohtana Viipurin ja sen asukkaiden menneisyyden, nykyisyyden ja tulevaisuuden luovalle tarkastelulle. Roberts tarkastelee teoksessaan nuoren polven näkökulmaa Viipurin kommunismin jälkeiseen nykyhetkeen ja tulevaisuuteen.

Roberts osallistui vuonna 2015 Venetsian biennaalin *All the World’s Futures* -nykytaidenäyttelyyn teoksellaan *Petersburg Underground* (2015), joka on sarja valokuvallisia ryhmämuotokuvia. Teos käsittelee Neuvostoliiton ajan pronssireliefejä, jotka on omistettu Leningradin työläisille ja sijaitsevat Pietarin Narvskajan metroasemalla. Robertsin valokuvasarja on New Yorkin Museum of Modern Artin (MoMA) pysyvässä kokoelmassa.

Robertsin teokset tutkivat minimalismin, strukturalismin ja konseptuaalisen taiteen perinteitä kriittisestä näkökulmasta. Hän yhdistää valo-, tila- ja aikakokeiluja luodakseen monikerroksisia kokemuksia, kuten teoksessaan *Blind Side* (1998), jossa todellinen ja projisoitu tila sulautuvat hetkittäin yhteen. Hänen työnsä käsittelevät menneisyyden ja nykyhetken vuorovaikutusta, havainnollistaen taiteellisen ilmaisun ja historian monimutkaista suhdetta.

## Lähteet
Jan Borman

**Jan Borman** (sukunimi myös muodossa **Borreman**; n. 1460 – n. 1522) oli flaamilainen kuvanveistäjä, joka työskenteli 1400-luvun lopussa ja 1500-luvun alussa muun muassa Brysselissä, Antwerpenissä ja Leuvenissa. Hän kuului Brysselin kuvanveistäjäkiltaan vuodesta 1479, ja hänen tekemiään tai ainakin hänen verstaallaan tehtyjä alttaritauluja on kulkeutunut Ruotsiin saakka.
## Alttaritauluja

Güstrow, Marienkirche, der Hochaltar.jpg|Pyhän Marian kirkko, Güstrow, Saksa
Jäders kyrka 2.jpg|Jäderin kirkko, Eskilstuna, Ruotsi
Villbergakyrka int04.jpg|Villbergan kirkko, Enköping, Ruotsi
Skepptuna kyrka int04.jpg|Skepptunan kirkko, Sigtuna, Ruotsi

## Lähteet

## Aiheesta muualla
Borman

**Borman** tai **Bormann** on seuraavien henkilöiden sukunimi:

* Brittany Borman (s. 1989), yhdysvaltalainen keihäänheittäjä
* Frank Borman (1928–2023), yhdysvaltalainen astronautti
* Jan Borman (n. 1460 – n. 1522), flaamilainen kuvanveistäjä
* Juana Bormann (1893–1945), saksalainen keskitysleirivartija
* Martin Bormann (1900–1945), saksalainen natsipoliitikko ja Adolf Hitlerin yksityissihteeri
Curt Boström

**Curt Boström** (31. joulukuuta 1926 – 3. maaliskuuta 2014) oli ruotsalainen sosiaalidemokraattinen poliitikko. Hän toimi kansanedustajana vuosina 1974–1985 ja oli Ruotsin liikenne- ja viestintäministeri 1982–1985. Vuosina 1985–1991 Boström oli Norrbottenin läänin maaherra.
## Lähteet

## Aiheesta muualla
* Ruotsin valtiopäivät
Nordens Ark

**Nordens Ark** on samannimisen säätiön ylläpitämä eläintarha Hunnebostrandin kunnassa Länsi-Ruotsissa. Se on perustettu vuonna 1989.

Tarhassa kasvatetaan uhanalaisia lajeja. Niihin kuuluu vanhoja pohjoismaisia harvinaisia kotieläinrotuja, uhanalaisia nisäkkäitä, lintuja, hyönteisiä ja sammakkoeläimiä sekä Pohjoismaista että lauhkeammilta alueilta. Nordens Ark Foundation on voittoa tavoittelematon säätiö ja Åbyn kartanon omistaja. Åbyn kartanon kiinteistöt kattavat yhteensä 383 hehtaaria. 383 hehtaarista 60 hehtaaria on avoinna vierailijoille. Nordens Arkin ei-julkisella alueella Lundenissa on lintujen ja sammakkoeläinten lisääntymistilat, karanteeniasema petoeläimille ja linnuille sekä sorkkaeläinten eristysosasto. Puistossa käy noin 100 000 kävijää vuodessa. Siellä järjestetään kursseja peruskoulun ja lukion kaikilla tasoilla. Puistolla on pitkäaikainen yhteistyö Göteborgin yliopiston ja Ruotsin maatalousyliopiston kanssa.

## Lähteet
Patria Arve

**Patria Arve** (ARVE = ARtillery on VEhicle, ) on suomalainen Patrian suunnittelema itseliikkuva kenttätykki, joka koostuu Sisu E13TP 8×8 -maastokuorma-autosta ja siihen asennetusta 155 mm:n 155 K 98 -kenttätykistä.

## Kehitys
Arve julkistettiin Patrian Arctic Event -tapahtumassa maaliskuussa 2025, mutta idea on ollut olemassa jo pidemmän aikaa. Ajoneuvoja voidaan rakentaa käyttämällä Suomen puolustusvoimien olemassaolevia 155K98-kenttätykkejä eli päivittää vedettävää tykistöä ajoneuvoalustaiseksi. Patria on ilmoittanut, että se voi aloittaa tykkien valmistamisen uudelleen. Arve on yksinkertaisempi ja halvempi kuin esimerkiksi ruotsalainen Archer, koska se käyttää olemassaolevia osia eikä ole automatisoitu.

Patria aikoo tarjota Arvea Suomen rannikkotykistölle, jolla on yhä käytössä kylmän sodan aikaiset 130 mm:n kiinteät tykkitornit. Arve tarjoaisi hyvin liikkumiskykyisen ja Nato-standardikaliiperisen (155 mm) nykyaikaisen ratkaisun. Patria aikoo markkinoida Arvea myös muille maille.

Patria ilmoitti kesäkuussa 2025, että Arven koeammunnat on suoritettu, ja se on valmis markkinoille.

## Suunnittelu
Arve koostuu Sisu E13TP 8×8 -maastokuorma-autosta ja sen peräosaan asennetusta 155 mm:n 155K98-kenttätykistä. Ajoneuvon perässä oleva tuki lasketaan maahan ennen ampumista. Tykin kulma voi olla väliltä -3° – +60°. Ajoneuvon laatikoissa voidaan kuljettaa 24 ammusta. Ampuminen voidaan aloittaa 90 sekunnissa tuliasemaan saapumisesta, ja paikalta voidaan poistua noin 45 sekunnissa ampumisen jälkeen. Liikkuvuus on nykysodankäynnissä tärkeää, koska samaan tuliasemaan kohdistuu nopeasti vastatulta.

Tykki ladataan manuaalisesti. Suurin tulinopeus on kahdeksan laukausta minuutissa, joista kolme ensimmäistä pystytään ampumaan 15 sekunnin sisällä. Kuuden henkilön miehityksellä pidempikestoinen jatkuva tulinopeus on kaksi laukausta minuutissa. Tykin kantama on noin 40 kilometriä.

Patria saattaa tulevaisuudessa kehittää tykin järjestelmiä ja lisätä siihen automaattilataimen.

## Lähteet
Reijo Raivola

**Reijo Antero Raivola** (14. tammikuuta 1939 Tampere – 15. toukokuuta 2014 Tampere) oli opettaja ja kasvatustieteen professori.

Reijo Raivola syntyi Edvin Raivolan ja Elvi Viitaniemen perheeseen. Hän avioitui 1959 sairaanhoitaja Sirkka Aarnin kanssa. Raivola tuli ylioppilaaksi Tampereen lyseosta 1957 ja valmistui kansakoulunopettajaksi Jyväskylässä 1959. Filosofian kandidaatiksi hän valmistui Tampereen yliopistosta 1975 ja lisensiaatiksi 1977. Hän väitteli siellä filosofian tohtoriksi 1982 tutkimuksella *Koulutuksen yhteiskunnalliset tehtävät eduskuntapuolueiden ohjelmien valossa*. 

Raivola oli kansakoulunopettaja Kurussa ja Mikkelissä 1960–1972 ja englannin opettaja Tampereella 1972–1977. Tampereen yliopistossa hän oli assistentti ja lehtori 1974–1985, koulutuspolitiikan ja vertailevan kasvatustieteen apulaisprofessori 1985–1989 ja kasvatustieteen professori 1993–2002.  Yliopiston kasvatustieteellisen tiedekunnan dekaani Raivola oli 1985–1987 ja 1998–2002 ja yliopiston ensimmäinen vararehtori 1987–1990. Raivola toimi professorina myös Oulun yliopistossa 1990–1993. 

Raivolalla oli useita asiantuntija- ja luottamustehtäviä, kuten Professoriliiton hallituksen jäsenyys 1993–1996 ja valtuuston puheenjohtajuus 1997–2000 sekä Suomen Akatemian  yhteiskuntatieteellisen toimikunnan jäsenyys 1989–1994. *[[Aikuiskasvatus (lehti)|Aikuiskasvatuksen]]* päätoimittaja Raivola oli 1998–2000. Hänen opetus- ja tutkimustyönsä kohteita olivat muun muassa koulutuspolitiikka ja koulutuksen arviointi, joista hän julkaisi sekä tutkimuksia että tietoteoksia. 

## Lähteet
Tomas Kuisma

**Tomas Kuisma** (s. 30. heinäkuuta 2004 Kuopio) on suomalainen mäkihyppääjä. Hän edustaa Puijon Hiihtoseuraa.

Kuisma kilpaili mäkihypyn maailmancupissa ensimmäisen kerran Lahdessa 22. maaliskuuta 2025 ja otti samalla uransa ensimmäiset pisteensä oltuaan lopputuloksissa 30.

## Lähteet
Clair Obscur: Expedition 33

**Clair Obscur: Expedition 33** on Sandfall Interactiven kehittämä ja Kepler Interactiven julkaisema tietokoneroolipeli, joka on julkaistu vuonna  PlayStation 5:lle, Windowsille ja Xbox Series X/S:lle.

## Tarina
Peli yhdistää Belle époque -ajan ja fantasiamaailman tyylejä. Pelaajan tehtävänä on johtaa ryhmää, jonka on pysäytettävä uhka, joka hävittää viimeisiä elossa olevia ihmisiä.

## Kehitys
Pelin luova johtaja on Guillaume Broche. Pelin kehitys alkoi kuusi vuotta aiemmin Unreal Engine 4 -pelimoottorilla, ja moottoria on päivitetty aina uuden version julkaisun myötä. Kehittäjäryhmään kuuluu noin 30 henkeä. Brochen mukaan Unreal Engine 5 säästää paljon kehittäjien aikaa ja aiemmin vastaavan kokoisen ryhmän ei olisi ollut mahdollista tehdä vastaavaa peliä. Pelimoottori auttaa animaatiossa ja renderöinnissä sekä digitaalisten ihmisten lisäämisessä, jota on muokattu peliä varten.

Broche haki koronapandemian aikaan väkeä, jotka haluaisivat osallistua kehitykseen. Jennifer Svedberg-Yen kokeili ääninäyttelyä peliin, mutta päätyi pääkäsikirjoittajaksi. Lorien Testard ei ollut aiemmin tehnyt musiikkia videopeliin. Broche lähti Ubisoftilta työskennelläkseen pelin parissa täysipäiväisesti ja saatuaan rahoituksen Kepler Interactivelta kehittäjien ydinryhmä kasvoi 30 henkeen.

## Rooleissa

Englanninkielisen version ääninäyttelijät:

## Vastaanotto
Peli sai *[[Game Informer]]in* arvostelussa arvosanaksi 9/10. Arvostelussa kiinnitettiin huomiota miten se seuraa tiettyä lajityyppiä ilman lankeamista lajityypin ongelmakohtiin.

Peli voitti The Game Awardsin palkinnon useissa kategorioissa vuonna 2025. Peli voitti muun muassa vuoden parhaan pelin, parhaan ohjauksen, parhaan kerronnan, parhaan taideohjauksen, parhaan ääniraidan ja musiikin palkinnot.

Peli sai palkintoja myös Indie Game Awards -tapahtumassa, mutta menetti palkinnot koska kehityksessä oli käytetty generatiivista tekoälyä, jonka käyttö on palkintosääntöjen mukaan kielletty. Generatiivisella tekoälyllä tuotettu sisältö on poistettu pelistä päivityksellä.

## Myynti
Lokakuuhun 2025 mennessä peli on myynyt yli viisi miljoonaa kappaletta.

## Lähteet
Uusfeodalismi

**Uusfeodalismi** (myös **teknofeodalismi**) on spekulatiivinen tai hypoteettinen yhteiskuntajärjestys, jossa yhteiskuntaa leimaa voimakas yhteiskunnallinen eriarvoisuus, omistavaan eliittiin ja vähävaraiseen alaluokkaan jakautuminen, sekä vallan siirtyminen suurimmille teknologiayrityksille ja niiden johtajille. Uusfeodalismi eroaa kapitalismista etenkin siltä osin, että omistava luokka ei uusfeodalistisessa yhteiskunnassa osallistu taloudelliseen toimintaan niinkään hyödykkeiden tuotantoon investoimalla, vaan pikemmin keräämällä hallitsemiltaan yrityksiltä vuokraluontoisia maksuja. Myös taloudellisen eliitin poliittisen vallan kasvu voidaan nähdä uusfeodalismiin kytkeytyvänä ilmiönä. Uusfeodalistisessa yhteiskunnassa suuryritysten asema alkaa väitetysti muistuttamaan nykyisten valtioiden asemaa.

Esimerkiksi Elon Musk, Jeff Bezos ja Mark Zuckerberg on mainittu esimerkkeinä sellaisista henkilöistä, joiden kyky käyttää valtaa omistusoikeuksiensa kautta omaa yhtäläisyyksiä feodalismin kanssa.

Ajatus uusfeodalismista kapitalismia seuraavana yhteiskuntajärjestyksenä on kiistanalainen, mutta teorialla on myös tunnettuja kannattajia. Muiden muassa Kreikan entinen valtionvarainministeri Giánis Varoufákis on väittänyt teknofeodalismin jo pitkälti korvanneen kapitalistisen talousjärjestelmän. Myös taloustieteilijä Mariana Mazzucato on käsitellyt talousjärjestelmän muutoksia näkökulmasta jonka mukaan suuryritykset eivät enää niinkään luo arvoa, vaan ottavat sen haltuunsa. Professori Ilan Kapoor puolestaan liittää monimiljardöörien poliittisen vallan kasvun uusfeodalismiin.

## Viitteet
Paul Sergejeff

**Paul Sergejeff** (22. maaliskuuta 1875 Viipuri – 19. joulukuuta 1932 Viipuri) oli suomalainen konsuli ja toimitusjohtaja.

Paul Sergejeff opiskeli aluksi Viipurin suomalaisessa reaalikoulussa. Koulun päätettyään hän matkusti vuonna 1893 ulkomaille, jossa hän opiskeli Saksan ja Ranskan suurissa tuonti- ja vientiliikkeissä. Kotiin palattuaan Sergejeff astui isänsä Feodor Sergejeffin tukkuliikkeen palvelukseen. Kun isä vuonna 1899 luopui liikkeen johdosta, tuli poika liikkeen johtajaksi ja liike muuttui osakeyhtiöksi *F. Sergejeffin Pojat ja Kumpp*. Sergefeff oli liikkeen johdossa kuolemaansa saakka. Keväällä 1908 rakennettiin Sergejeffin liikkeelle suuri liiketalo varastoineen Viipuriin Revonkatu 6:een.

Sergejeff oli vuodesta 1923 alkaen myös *F. Sergejeffin Tupakkatehdas Oy:n* toimitusjohtajana. Lisäksi hän oli mukana useiden liikkeiden ja toiminimien hallintoneuvostoissa ja johtokunnissa. Hän oli F. Sergejeffin Oluttehdas Oy:n johtokunnan jäsenenä, Salmisen Nahkatehdas Oy:n hallintoneuvoston puheenjohtajana, Oy Ahjon johtokunnassa ja kuului muun muassa Suomen Pankin Viipurin konttorin diskonttokomiteaan. Hänellä oli useita luottamustoimia Viipurin kaupungin hallinnossa, ja hän oli Viipurin kaupungin verotus ja tarkastuslautakuntien jäsen. Sergejeff oli Viipurin kauppakamarin jäsen, ja sen sovinto-oikeuden varapuheenjohtaja hän oli vuodesta 1921 lähtien. Vuonna 1929 hänet nimitettiin Kreikan konsuliksi Viipuriin. 

Sergejeff oli tunnettu hyväntekeväisyyden ja taiteen, muun muassa musiikin ja teatteria harrastuksestaan. Hän oli Viipurin Musiikin Ystävien johtokunnassa sen rahastonhoitajana.

Paul Sergejeff oli naimisissa laulajatar Frida Sergejeffin kanssa. Konsuli Paul Sergejeffin kuoltua 1932 yhtiö siirtyi hänen lapsilleen, ja nimeksi vaihdettiin *F. Sergejeffin Pojat ja Kumpp. O.Y*. Talvisodan jälkeen yhtiön toiminta käynnistettiin uudelleen vuonna 1940 Helsingissä Tunturikadulla. Yrityksen toimitusjohtajaksi tuli Paul Sergejeffin tytär Marina Kaareskoski (o.s. Sergejeff, 1914–2004). Vuonna 1980 yritys siirtyi hänen tyttärelleen Christel Kaareskoskelle, ja yrityksen nimeksi muutettiin *Oy Sergejeff Ab*. Yritys vaihtoi omistajaa vuonna 2009, jolloin Tom Serko ja hänen vaimonsa Petra Lepistö-Serko ostivat Oy Sergejeff Ab:n. Sergejeff pakkaa omia teelaatujaan ja myy englantilaisen perheyrityksen Taylors Harrogaten tee- ja kahvilaatuja.

## Lähteet
Tuomas Arffman

**Tuomas Arffman** (s. 12. helmikuuta 2001 Oulunsalo) on suomalainen raskaansarjan ammattinyrkkeilijä. Amatöörinä hän otteli 25 ottelua edustaen Kempeleen Pyrintöä, hän voitti junioreiden Suomen mestaruuden ja lukuisia muita turnauksia muun muassa Venäjällä.

Arffman otteli ensimmäisen ammattilaisottelunsa 14. maaliskuuta 2025. Hän voitti nelieräisen kamppailun Alex Kmetiä vastaan yksimielisellä tuomaripäätöksellä. 201 cm pitkä ja 127 kiloa painava Arffman on kautta aikain suurin ammattinyrkkeilykehään noussut suomalaisottelija. Uran toinen ottelu päättyi myös voittoon 29.11.2025 Oulun Kamppailuklubilla järjestetyssä illassa, jossa Arffman otti yhteen Tšekin  Emil Zgyugan kanssa.

## Lähteet
*
Savonlinnan yleinen sairaala

**Savonlinnan yleinen sairaala** valmistui vuonna 1896 Savonlinnaan. Sairaala sijaitsi Savonniemen kaupunginosassa. Sairaalan omisti valtio, ja siinä oli yhteensä 40 sairaansijaa. Näistä sairaansijoista puolet oli varattu sukupuolitautien hoitoon ja puolet muille potilaille. Sairaala oli tarkoitettu Savonlinnan kaupungin, Puumalan, Rantasalmen ja siihen kuuluneen Kangaslammin kappeliseurakunnan, Sulkavan, Säämingin, Kerimäen, Savonrannan ja Heinäveden asukkaille. Sairaalan lääkärin tehtävää hoiti aluksi kaupungin lääkäri ja vuonna 1913 sairaalalle nimitettiin oma sairaalalääkäri. Synnytystoimintaa sairaalassa ei aluksi ollut ja vuonna 1910 kaupunkiin perustettiin yksityinen tukea saanut synnytyslaitos. Synnytyslaitoksessa oli viisi sairaansijaa. Synnytyslaitoksen omisti tohtori Onni Tawaststjerna vuoteen 1912. Tämän jälkeen sen omisti tohtori Hällström. Synnytyslaitos siirtyi myöhemmin kaupungin omistukseen.

Talvi- ja jatkosodan aikana Savonlinnan yleisessä sairaalassa toimi 19. sotasairaala.

Vuonna 1943 voimaan astuneen keskussairaalalain perusteella jokaisen kaupungin tuli varata ja ylläpitää Lääkintöhallituksen hyväksymässä sairaalassa sairaansijoja. Sairaansijoja tuli varata yksi sairaansija jokaista 375 ja maalaiskunnassa yksi jokaista 750 asukasta kohden. Näistä sairaansijoista osan tuli sijaita kuntien ja valtion yhdessä omistamissa keskussairaaloissa. Vuonna 1948 keskussairaalalaki uudistettiin niin, että myös kulkutautiosastot huomioitiin. Maa jaettiin 20 keskussairaalapiiriin. Keskussairaalapiirien perustamisasiakirjat allekirjoitettiin vuosina 1947–1950. Savonlinnan kaupunginvaltuusto ehdotti jo vuonna 1943 alueen kunnille yhteistyötä alueen oman keskussairaalan saamiseksi. Vuonna 1946 sairaalan suunnitteluun myönnettiin määräraha. Savonlinnan keskussairaalan rakennustyöt alkoivat 1951. Uusi 246 paikkainen keskussairaala avattiin 1955.

Savonlinnan yleinen sairaala on tämän jälkeen toiminut oppilaitoksena sekä opiskelija-asuntolana. Rakennus peruskorjattiin 1998, jonka jälkeen siinä on toiminut kesähotelli nimellä Villa Aria. Vuonna 2021 hotelli restauroitiin, jonka jälkeen kesähotelli on toiminut nimellä Boutique Hotel Willa Aria.

## Lähteet
Julkinen teologia

**Julkinen teologia** on käytännöllisen teologian osa-alue, joka pohtii kirkkojen osallistumista kansalaisyhteiskuntaa koskettaviin yhteiskunnallisiin ja eettisiin kysymyksiin. Kirkoilla on vaihtelevia käsityksiä ja määritelmiä julkiselle teologialle. Laajassa merkityksessä julkisella teologialla voidaan tarkoittaa kirkon yhteiskunnallista vaikuttamista sen omista lähtökohdista käsin. Sitä voidaan pitää myös soveltavana teologiana tai kriittisenä pohdintana kristinuskon ja todistuksen eettisistä ja poliittisista vaikutuksista.

## Käsite
Hak Joon Leen määritelmän mukaan julkinen teologia pyrkii edistämään rakentavaa yhteiskunnallista roolia uskonnollisille keskusteluille moniarvoisessa yhteiskunnassa niin, ettei uskonnollisia ilmauksia tukahduteta eikä demokraattisia arvoja hylätä. Julkinen viittaa tässä yhteydessä teologian tekemisen tapaan eli dialogiseen avoimuuteen yhteiskunnallisen hyvinvoinnin tavoittelussa. Käsitteeseen liittyy huoli yhteiskunnan hyvinvoinnista, uskonnollisten symbolien ja uskontunnustusten julkisen tarkoituksen ja viestin löytäminen sekä kommunikoiminen dialogin kautta.

Julkisen teologian käsite on Hak Joon Leen mukaan suhteessa kritiikkiin uskonnon "yksityisiä", "lahkoutuneita" tai "autoritäärisiä" ilmauksia kohtaan, jotka joko kaventavat uskonnon yksityiseksi tai alueelliseksi asiaksi tai kieltäytyvät tooistamasta oikeaksi sen totuutta ja moraalivaatimuksia jäsenille tai ulkopuolisille todistuksin ja todistein.

## Historia
Julkisen teologian tai julkisen kirkon käsite tuli teologian piiriin  1970-luvulla Martin Martyn ja Robert Bellahin toimesta. Käsitteen tutkijoiden mukaan julkisen tilan teologiaan tai kristillisen evankeliumin rooliin julkisessa elämässä liittyvät ilmiöt ovat tunnistettavissa kirkkohistoriassa. Julkinen teologia on saanut 2010-luvulla kannatusta teologisissa piireissä ja kirkoissa, joista ovat olleet osoituksen Global Network for Public Theology-verkoston sekä International Journal of Public Theology-lehden perustaminen.

## Lähteet
Samotisokki

**Samotisokki** (*Tiso vagans*) on riippuhämähäkkien heimoon kuuluva hämähäkkilaji. Se viihtyy avoimissa, kosteissa ympäristöissä. Koiraan pituus on 1,9–2,0&nbsp;mm ja naaraan 1,9–2,3&nbsp;mm. Hämähäkkien pituus mitataan ilman jalkoja. 

## Viitteet

## Aiheesta muualla
* Laji.fi: Samotisokki (''Tiso vagans'')
* UniProt: Taxonomy - ''Tiso vagans'' 
* Global Biodiversity Information Facility (GBIF): ''Tiso vagans''
Rusokoivikki

**Rusokoivikki** (*Gongylidium rufipes*) on riippuhämähäkkien heimoon Linyphiidae kuuluva laji. 

Rusokoivikki asustaa aluskasvillisuudessa ja lehtikarikkeessa. Se viihtyy kosteissa ympäristöissä.Koiraan pituus on 2.5-3.0 mm ja naaraan 3.0-3.8 mm. Hämähäkkien pituus mitataan ilman jalkoja. 

Rusokoivikin tunnistamiseen tarvitaan voimakas mikroskooppi. Melkein samalta näyttäviä hämähäkkilajeja on monia, ja rusokoivikin väritys ja kuviointi vaihtelee.  

Riippuhämähäkit saalistavat ruokansa käyttäen vaakasuoraa, lakanamaista seittikudelmaa, jonka yläpuolella voi olla ansalankoja. Ne roikkuvat lakanan alla ja odottavat sen päälle putoavia hyönteisiä ja muita pieniä saaliseläimiä. 

Rusokoivikkia esiintyy Suomessa laajasti, ja se on luokiteltu siellä elinvoimaiseksi lajiksi.

## Lähteet

## Aiheesta muualla
* Laji.fi: ''Gongylidium rufipes''
* UniProt: Taxonomy - ''Gongylidium rufipes'' 
* Global Biodiversity Information Facility (GBIF): ''Gongylidium rufipes''
Elli Marlow

**Elli Johanna Marlow** (tai **Pudas-Marlow**, o.s. Pudas, s. 15. heinäkuuta 1933 Vihanti) on amerikansuomalainen kielitieteilijä, joka teki pitkän virkamiesuran Yhdysvaltain keskustiedustelupalvelussa CIA:ssa.

Elli Pudas syntyi Vihannissa ja kävi siellä kansakoulun. Hän muutti perheensä mukana Oulaisiin, jonka yhteiskoulusta hän tuli ylioppilaaksi 1954 ja pääsi sitten lukemaan kieliä Helsingin yliopistoon. Hän suoritti humanististen tieteiden kandidaattitutkinnon 1957 ja filosofian kandidaattitutkinnon 1959 pääaineenaan englantilainen filologia ja sivuaineena pohjoismainen filologia. Hän opetti ruotsia Oulaisten yhteiskoulussa 1958–1959 ja sai sitten ASLA-Fulbright-stipendin lukuvuodeksi 1959–1960 Texasin yliopistoon Austiniin. Siellä hän kiinnostui Etelä-Intiassa puhutuista dravidakielistä ja jäi yliopistoon tutkimusassistentiksi ja ruotsin kielen opettajaksi. Vuonna 1960 hän avioitui Ohiosta kotoisin olevan arkkitehti William Marlow’n kanssa, joka kuoli onnettomuudessa 1990-luvun alussa. He saivat kolme lasta.

Elli Marlow sai vuonna 1961 Yhdysvaltojen maanpuolustusideologiaan liittyvän National Defense Education Act -stipendin, jonka avulla hän syvensi tuntemustaan muun muassa tamilin, telugun ja kannadan kielestä. Hän sai Yhdysvaltain kansalaisuuden vuonna 1968 ja väitteli tohtoriksi vuonna 1974 vertailemalla dravidakieliä ja uralilaisia kieliä, joihin suomikin kuuluu.

Monipuolisen kielitaitonsa ansiosta Elli Marlow pääsi töihin Yhdysvaltain keskustiedustelupalveluun, muun muassa valmistelemaan päivittäisiä tiedotustilaisuuksia kulloisellekin Yhdysvaltain presidentille. Hän toimi myös muun muassa tulkkina ja turvahenkilönä presidenttien puolisoiden, kuten Hillary Clintonin ja Barbara Bushin saattueissa eri puolilla maailmaa. Eläkkeelle hän jäi CIA:sta vasta 75-vuotiaana 2008 ja asuu Washington D.C.:n esikaupunkeihin kuuluvassa Restonissa Virginian osavaltiossa. Hän on vieraillut usein Oulaisten seudulla tekemässä sukututkimusta. Hänen tyttärensä Nina Marlow avasi 2020-luvulla Oulaisissa kahvilan.

## Lähteet
Isopulegoli

**Isopulegoli** (C10H18O) on terpenoideihin ja alkoholeihin kuuluva orgaaninen yhdiste. Yhdistettä käytetään ainesosana hajusteissa ja aromiaineena. Yhdistettä esiintyy useissa eteerisissä öljyissä.

## Ominaisuudet, valmistus ja käyttö
Huoneenlämpötilassa isopulegoli on väritöntä nestettä, ja sillä on minttua muistuttava tuoksu. Yhdiste liukenee hieman veteen ja paremmin esimerkiksi etanoliin ja dietyylieetteriin. Isopulegoli on kiraalinen yhdiste ja sillä on neljä stereoisomeeriä. Luonnossa niistä yleisin on (-)-isopulegoli eli (1R, 3R, 4S)-isospulegoli. 

Isopulegolia valmistetaan sitronellaalista. Reaktio on tyypiltään eenireaktio, jota katalysoivat sinkkisuolat, kuten sinkkikloridi tai -bromidi.

Isopulegolia käytetään tuomaan mintunkaltaista tuoksua esimerkiksi hajuvesiin, saippuoihin, shampoihin ja puhdistusaineisiin. Mentolin tavoin yhdiste aiheuttaa viilentävän tuntemuksen. Aine voidaan pelkistää vedyttämällä mentoliksi.

## Lähteet
Jokelan Kotikirkko

**Jokelan Kotikirkko** on Tuusulan Jokelan taajaman keskustassa sijaitseva kirkollinen tila. Siihen sisältyy kirkkosali, seurakuntasali sekä kerhotiloja. Tuusulan seurakunta järjestää tiloissa jumalanpalveluksia ja muuta säännöllistä toimintaa, minkä lisäksi tiloja tarjotaan kirkollisiin toimituksiin. Tuusulan seurakunnan toiminta sijoittui aiemmin Jokelan kirkkoon, joka kuitenkin suljettiin lopullisesti vuonna 2020 sisäilmaongelmien takia ja myöhemmin purettiin. Jokelan kirkkoa korvaamaan seurakunta vuokrasi tilat entisestä liikekiinteistöstä, jotka otettiin käyttöön lokakuussa 2019. Tilat suunniteltiin alun perin väistötiloiksi, mutta ne jäivät kuitenkin pysyviksi, koska uutta kirkkoa ei päätetty rakentaa. Kotikirkkoon siirrettiin Jokelan kirkon kirkollinen esineistö. Vuonna 2023 käynnistettiin kaavamuutos, joka sallisi tilojen laajenemisen ja kirkollisten toimintojen pysymisen kiinteistössä. 

## Lähteet
Elias Erämaja

**Elias Erämaja** (s. 1988) on suomalainen ekonomisti ja poliitikko, joka työskentelee Suomen Ekonomien pääekonomistina. Hän on ollut aktiivinen talouspoliittisessa keskustelussa erityisesti yritystukien leikkausten ja verojärjestelmän uudistamisen osalta.​

## Koulutus ja ura

Erämaja on suorittanut valtiotieteiden maisterin tutkinnon Helsingin yliopistossa, pääaineenaan taloustiede. Hän on työskennellyt ekonomistina Palvelualojen työnantajilla, Medialiitossa sekä Graafisen Teollisuuden liittojohtajana ja Print & Media -aikakauslehden päätoimittajana. Vuonna 2019 hän toimi valtiovarainministeri Petteri Orpon talouspoliittisena erityisavustajana. Maaliskuussa 2023 Erämaja nimitettiin Suomen Ekonomien pääekonomistiksi. ​

## Politiikka

Erämaja on ollut mukana Kansallisen Kokoomuksen toiminnassa ja toiminut mm. Loviisan kaupunginvaltuuston varapuheenjohtajana sekä Espoon kaupunginvaltuutettuna ja kaupunginhallituksen jäsenenä. Hän on myös ollut Helsingin seudun liikenteen hallituksen jäsen ja Espoon Asunnot Oy:n hallituksen puheenjohtaja. Vuoden 2025 alusta lähtien hän on toiminut HOK-Elannon hallintoneuvoston jäsenenä.

## Talouspoliittiset kannat

Erämaja on esittänyt julkisuudessa näkemyksiä yritystukien leikkaamisen puolesta. Hän on laatinut listan, jonka mukaan yritystuista voitaisiin leikata 500 miljoonaa euroa, kohdistuen muun muassa teollisuuden sähköistämistukeen ja merenkulun työvoimakustannuksiin. Lisäksi hän on kritisoinut ansiotuloverotuksen kireitä rajaveroasteita ja korostanut verojärjestelmän uudistamisen tarvetta, jotta työnteon kannustimet parantuisivat. Erämaja on myös esittänyt julkisuudessa tekemiään laskelmia vanhempainvapaiden tasapuolisen jakautumisen vaikutuksista lapsiperheiden talouteen ja kertonut aiheesta myös omia kokemuksiaan.

## Henkilökohtainen elämä

Erämaja asuu Espoossa ja hänellä on kaksi lasta. 

## Lähteet
Vagnhärad

**Vagnhärad** on taajama Trosan kunnassa Södermanlandin läänissä samannimisessä historiallisessa maakunnassa Ruotsissa. Taajamassa oli 2&nbsp;141 asukasta vuoden 2023 lopussa.

## Tunnettuja henkilöitä
* Adept, post-hardcore-yhtye
* Sven Delblanc (1931–1992), kirjailija

## Lähteet

## Aiheesta muualla
Hyrox

**HYROX** on sisäliikuntakilpailu, joka yhdistää kahdeksan kilometriä juoksua ja kahdeksan toiminnallista harjoitusasemaa vuorotellen juoksun ja toiminnallisen harjoituksen välillä.

## Formaatti
HYROX yhdistää juoksun ja toiminnalliset harjoitusasemat, joissa osallistujat juoksevat ensin yhden kilometrin ja sen jälkeen tekevät yhden toiminnallisen harjoitteen, tätä toistetaan kahdeksan kertaa.

· 1 kilometri juoksua, jota seuraa 1 kilometri hiihtolaitetta
· 1 kilometri juoksua, jota seuraa 50 metriä kelkan työntöä
· 1 kilometri juoksua, jota seuraa 50 metriä kelkan vetoa
· 1 kilometri juoksua, jota seuraa 80 metriä burbee liikettä eteenpäin
· 1 kilometri juoksua, jota seuraa 1 kilometri soutulaitetta
· 1 kilometri juoksua, jota seuraa 200 metriä kahvakuulan kantoa
· 1 kilometri juoksua, jota seuraa 100 metriä askelkyykkyjä hiekkasäkin kanssa
· 1 kilometri juoksua, jota seuraa 100 voimapallon heittoa
Lähde: 

Kaikki kilpailun osallistujat suorittavat juoksun ja asemat. Asemien painot ja toistot voivat vaihdella sarjan mukaan.

## Historia
HYROXin lanseerasivat Christian Toetzke ja Moritz Fürste. Ensimmäinen HYROX-tapahtuma pidettiin Hampurissa, Saksassa vuonna 2017. Ensimmäisessä HYROX-tapahtumassa oli 650 osallistujaa.

## Lähteet
Elina Hemminki

**Elina Hemminki** (s. 22. elokuuta 1948 Hausjärvi) on suomalainen lääkäri ja kansanterveystieteilijä.

Hemminki kirjoitti ylioppilaaksi Hyvinkäällä, valmistui lääkäriksi Helsingin yliopistosta vuonna 1973 ja väitteli lääketieteen tohtoriksi Tampereen yliopistosta vuonna 1974. Hän suoritti opintoja myös Johns Hopkinsin yliopistossa. Hemminki nimitettiin kansanterveystieteen dosentiksi Tampereen yliopistoon vuonna 1977 ja Helsingin yliopistoon vuonna 1988. Hän toimi muun muassa Suomen Akatemian tutkijana ja vuodesta 1995 Stakesin tutkimusprofessorina.

## Lähteet
Der Freitag

**Der Freitag** (saks., ’perjantai’) on saksalainen torstaisin ilmestyvä viikkolehti. Se perustettiin vuonna 1990, kun länsisaksalainen *Volkszeitung* ja itäsaksalainen *Ostberliner Sonntag* yhdistyivät.
## Lähteet

## Aiheesta muualla

* Lehden verkkosivut